Στις εγκαταστάσεις των ΕΑΣ λειτουργούν 3 Βλητικοί Σταθμοί:
1. Το Εργαστήριο Βαλλιστικών Δοκιμών – Βλητικός Σταθμός στο εργοστάσιο στον Υμηττό Αττικής, το οποίο πραγματοποιεί ελέγχους σε πυρομαχικά μικρών διαμετρημάτων και σε αντιβαλλιστικά υλικά.
To Εργαστήριο είναι πιστοποιημένο από το ΝΑΤΟ σαν Εθνικό Κέντρο Δοκιμών για πυρομαχικά μικρών διαμετρημάτων.
Το εργαστήριο λειτουργεί με προσωπικό υψηλής εξειδίκευσης, σε χώρο 450m2 όπου υπάρχουν πέντε σήραγγες μήκους 50 έως 200 μέτρων και είναι πλήρως εξοπλισμένο.
2. Ο Βλητικός Σταθμός στο εργοστάσιο του Αιγίου, στον οποίο ελέγχονται τα προϊόντα του εργοστασίου (όπλα). Οι εγκαταστάσεις δοκιμών βρίσκονται εντός του χώρου του εργοστασίου του Αιγίου. Η εμβέλεια του πεδίου βολής είναι από 15 έως 100 μέτρα.
3. Ο Βλητικός Σταθμός στο εργοστάσιο του Λαυρίου στον οποίο ελέγχονται πυρομαχικά και όπλα μεσαίων διαμετρημάτων. Οι βλητικές δοκιμές πραγματοποιούνται σε πεδίο βολής εμβέλειας 200 μέτρων, το οποίο βρίσκεται εντός του εργοστασίου.
Επιπλέον τα ΕΑΣ χρησιμοποιούν διάφορα πεδία βολής του Υπουργείου Εθνικής Άμυνας (κυρίως το Πεδίο Βολής Κοσκίνων στην Εύβοια) για ελέγχους σε πυρομαχικά και οπλικά συστήματα.